อาการเริ่มแรกปวดท้องน้อย และมีตกขาวสีเหลือง คัน พอวันที่2 ตกขาวมีลักษณะเหมือนนมบูด คันมากแต่ไม่ปวดท้องไม่มีกลิ่น วันที่3 ตกขาวเป็นสีเหลืองออกน้ำตาลๆ มีกลิ่นแรง มีอาการคัน
สวัสดีค่ะ อาการตกขาวสีเหลือง มีลักษณะคล้านนมบูด คัน มีกลิ่นแรง ถือเป็นตกขาวที่ผิดปกติ โดยอาจเกิดจาก1. การติดเชื้อแบคทีเรียในช่องคลอด ตกขาวมักมีสีเทาขุ่น หรือสีเหลือง มีกลิ่นเหม็นเหมือนคาวปลา อาจทำให้มีอาการคันหรือแสบช่องคลอดได้เล็กน้อย2.การติดเชื้อราในช่องคลอดตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด และมีอาการแสบหรือคันช่องคลอดมาก และอาจมีอาการคันอวัยวะเพศด้านนอกด้วยมักไม่มีกลิ่นเหม็น3. การติดเชื้อปรสิต ตกขาวมีกลิ่นเหม็นคาวมาก มักมีสีเขียว หรือมีฟองปน และมีอาการแสบหรือคันในช่องคลอด4. ติดเชื้อหนองในแท้หรือหนองในเทียม ตกขาวมักมีสีเหลืองหรือเขียวมีอาการเจ็บและคันในช่องคลอด เจ็บขณะปัสสาวะและขณะมีเพศสัมพันธ์ หากเกิดการอักเสบติดเชื้อในมดลูกตามมา อาจทำให้มีอาการปวดท้องน้อย มีเลือดออกจากช่องคลอดผิดปกติ มีไข้ได้5.มะเร็งปากมดลูกมะเร็งเยื่อบุโพรงมดลูก ตกขาวมักมีเลือดปน มีกลื่นเหม็น และมักมีอาการอื่นๆ เช่น เลือดออกกะปริดกะปรอย เลือดออกหลังมีเพศสัมพันธ์ ปวดท้องน้อย เป็นต้นสำหรับอาการของ อาจเกิดจากการติดเชื้อมากกว่า 1 ชนิด จึงทำให้มีลักษณะของตกขาวที่ผิดปกติหลายๆ อย่าง แนะนำว่าหากยังคงมีตกขาวที่ผิดปกติดังกล่าว ควรไปพบสูติ-นรีแพทย์ เพื่อตรวจหาเชื้อที่น่าจะเป็นสาเหตุและให้ยารักษาที่ตรงกับโรคค่ะ ซึ่งแพทย์อาจต้องทำการตรวจภายในและป้ายเอาเซลล์จากช่องคลอดและปากมดลูกไปตรวจค่ะ